Elizabeth Llewellyn

Elizabeth Llewellyn (s. 1973 Lontoo) on brittiläinen oopperalaulaja. Hän syntyi jamaikalaisten maahanmuuttajien tyttärenä.BBC: Elizabeth Llewellyn The Telegraph nimesi hänet vuoden tulokkaaksi 2010 Mimìn roolin tulkitsemisesta Giacomo Puccinin oopperassa La bohème Englannin kansallisoopperassa.The Telegraph: Top 10 in opera 2010 

Llewellyn opiskeli nuorena Royal Northern College of Musicissa, mutta keskeytti opintonsa ja siirtyi tietotekniikan alalle. Hän kuitenkin alkoi sittemmin edistää uraa oopperan parissa, sai valmentajakseen Lilian Watsonin ja pääsi Glyndebournen oopperafestivaalin kuoroon. Peter Moores -yhdistyksen avulla Llewellyn vietti vuoden Englannin kansallisoopperan koulussa. Paitsi La bohèmessa, hän on saanut rooleja myös muun muassa Carmenissa ja Simon Boccanegrassa.The Telegraph: Elizabeth Llewellyn, interview: 'I wasn’t afraid of arguing my corner'

 Lähteet 

Luokka:Brittiläiset oopperalaulajat
Luokka:Sopraanot
Luokka:Vuonna 1973 syntyneet
Luokka:Elävät henkilöt